Fahrensbach

**Fahrensbach** (Varresbeck, Varensbach, Farensbach, vene k. *Францбеков*) oli Reinimaalt pärit baltisaksa aadlisuguvõsa. 

Reinimaalt liikus Wilhelm I Varresbecki jõe juurest Saaremaale. Mõni aeg hiljem Reinimaal suguvõsa liin katkes. Saaremaalt liikusid suguvõsa esindajad Liivimaale, Kuramaale, Venemaale jm.

Suguvõsale kuulus eri aegadel Eesti alal Haimre, Vaimõisa mõis, Varbla, Tolli, Päädeva, Nõva, Sikeldi, Riisipere mõis jpt.

## Suguvõsa liikmeid
*Wilhelm von Fahrensbach (Farensbach) (u 1370 – pärast 1443) (de), Saare-Lääne piiskopi vasall, Varbla, Haimre mõisnik, Läänemaa stiftifoogt, Saare-Lääne piiskopi Winrich von Kniprode õepoeg
*Hans von Fahrensbach (1397–1468), Varbla mõisnik
*Otto von Fahrensbach, Saare-Lääne piiskopi vasall, Varbla, Tolli mõisnik
*Heinrich von Fahrensbach, Päädeva, Nõva ja Vaimõisa mõisnik
*Reinhold Fahrensbach (u. 1430 - u 1500), Päädeva mõisnik 
*Dietrich Fahrensbach (u 1438 – 1508), Haimre mõisnik
*Reinhold Fahrenbach (u. 1480–1550), Päädeva mõisnik
*Winrich Heinrich von Fahrensbach (ca 1490–1545), Valgu mõisnik
*Wolmar von Fahrensbach (surn. pärast 1554) (de), Saksa ordu diplomaat, Nõlva, Haimre, Nurme mõisnik. Suguvõsa Poola haru esiisa
*Johann von Fahrensbach (Varensbeke) (surn. pärast 1557) (de), Saare-Lääne toomhärra, Uugla läänimõisnik
*Dietrich Fahrensbach (u 1495 – u 1580), Haimre mõisnik, Lauka läänimõisnik, Saare-Lääne piiskopi Hiiumaa valduste valitseja, diplomaat hertsog Magnuse teenistuses aastatel 1569–1570, 1576. aastast Taani kuninga Saaremaa  asehaldur Kuressaares
*Heinrich Fahrensbach (u. 1510–1586), Päädeva, Vaimõisa mõisnik
*Dietrich von Fahrensbach (Farenssbeke) (surn. 1593), Haimre, Riisipere mõisnik
*Arend von Fahrensbach  (surn. 1615), Rootsi sõjaväelane (leitnant) (de), Valgu, Pala, Kose, Nurtu mõisa läänimõisnik
*Dietrich Fahrenbach (1550–1637), Haimre mõisnik
*Heinrich von Fahrensbach (u. 1540 - surn. pärast 1627 aastat) (de), Eestimaa maanõunik Läänemaalt, Päädeva,  Vaimõisa mõisnik
*Jürgen Fahrensbach (1551/1552–1602), Liivimaa aadlik ja väepealik Liivimaa sõjas, Taani Saaremaa asehaldur, Poola Liivimaa hertsogkonna Võnnu vojevoodkonna vojevood, Liivimaa aadlilipkonna ülem
*Johann (Jan) von Fahrensbach (suri u 1627) (de), Poola sõjaväelane (rittmeister), Lemsalu staarost
*Wolmar Fahrensbach (1586–1633), Liivimaa sõjaväelane ja poliitik, Poola Liivimaa Ruhja ja Tarvastu staarost
*Thomas Wilhelm von Fahrensbach (surn. 1639/1640) (de), Rootsi ja Preisi sõjaväelane Kolmekümneaastases sõjas
*Dmitri Fahrensbach (surn. 1657) (Дмитрий Андреевич Францбеков), Rzeczpospolita ja Vene sõjaväelane, Moskoovia saadik Rootsis, Jaranski, Vjatka ja Jakutski kuberner Ida-Siberis Moskva tsaaririigis
*Jürgen (Georg) Fahrensbach (~1600 – ~1660) (Францбеков, Иван Андреевич), vojevood Moskva tsaaririigis
*krahv (1677) Gustav Adolf von Fahrensbach (1629–1689) (de), Böömimaa Nový Hradi lossihärra, Brandenburgi margi Schwedti ja Vierradeni pandivaldaja

## Vaata ka
*Müller (Kunda)
## Viited

## Kirjandus
*Liivi Aarma,  Küla ajaloo uurimisest Taani hindamisraamatust rootsi aja lõpuni 6. Fahrensbachide probleemist , Raplamaa Sõnumid, nr. 36, 6 september 2017
*Liivi Aarma, Küla ajaloo uurimisest Taani hindamisraamatust rootsi aja lõpuni 7., Raplamaa Sõnumid, nr. 37, 13. september 2017
## Välislingid

*Farensbach (von), släkt, sok.riksarkivet.se